jkorsvik/nowiki_second_scrape_merged huggingface dataset:
Hylamorpha

Hylamorpha er en slekt av biller som hører til underfamilien praktskarabider (Rutelinae) i den store familien skarabider (Scarabaeidae). Slekten omfatter bare én kjent art.


== Utseende ==
En middelsstor, skinnende grønn skarabide med gulbrune bein.
Undersiden er tett kledt med hvit bestøvning og lyse hår.


== Levevis ==
Artene er knyttet til sørbøk(Nothofagus)-skog. Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.
Denne arten kan være lokalt tallrik og kan gjøre en del skade på ulike planter.


== Utbredelse ==
Slekten finnes bare i Argentina og Chile.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, (Rutelinae) MacLeay, 1819
Stammen Anoplognathini MacLeay, 1819
Gruppen Brachysternina Burmeister, 1844 - Argentina og Chile.
Slekten Hylamorpha Arrow, 1899
Hylamorpha elegans (Burmeister, 1844)


== Kilder ==
Ratcliffe, B. C. og F. Ocampo. 2002. A review of the genus Hylamorpha Arrow (Coleoptera: Scarabaeidae: Rutelinae: Anoplognathini: Brachysternina). Coleopterists Bulletin 56:367-378. [1]
Smith, A. B. T. 2002. Revision of the southern South American endemic genus Aulacopalpus Guérin-Méneville with phylogenetic and biogeographic analyses of the subtribe Brachysternina (Coleoptera: Scarabaeidae: Rutelinae: Anoplognathini). Coleopterists Bulletin 56:379-437. [2]
Generic Guide to New World Scarab Beetles - Hylamorpha
Sjekkliste over Anoplognathini Arkivert 2. juni 2010 hos Wayback Machine.


== Eksterne lenker ==
(en) Hylamorpha i Encyclopedia of Life 
(en) Hylamorpha i Global Biodiversity Information Facility 
(en) Hylamorpha hos NCBI 
(en) Kategori:Hylamorpha – bilder, video eller lyd på Wikimedia Commons 
(en) Hylamorpha – galleri av bilder, video eller lyd på Wikimedia Commons 
Hylamorpha – detaljert informasjon på Wikispecies
Amblochilus

Ambochilus er en slekt av biller som hører til underfamilien praktskarabider (Rutelinae) i den store familien skarabider (Scarabaeidae). Slekten omfatter bare én kjent art.


== Utseende ==
En middelsstor (ca. 10 millimeter), avlang skarabide. Fasettøynene er forholdsvis store. Hode, pronotum og scutellum er blankt metallisk grønne, dekkvingene brunrøde. Sidene er kledt med lange, hvite hår.


== Levevis ==
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, (Rutelinae) MacLeay, 1819
Stammen Anoplognathini MacLeay, 1819
Gruppen Schizognathina Ohaus, 1918 - Australia
Slekten Amblochilus Blanchard, 1851
Amblochilus bicolor Blanchard, 1851


== Kilder ==
Sjekkliste over Anoplognathini


== Eksterne lenker ==
Bilde av typeeksemplaret for arten
(en) Amblochilus i Encyclopedia of Life 
(en) Amblochilus i Global Biodiversity Information Facility
Gay

Gay er et engelsk fornavn som betyr «glad, lykkelig». Navnet er mest brukt som kvinnenavn, men også brukt som mannsnavn.


== Etymologi ==
Navnet er dannet av det engelske ordet gay, som opprinnelig betyr «glad, lykkelig» og har gammelfransk opprinnelse. Fra midten av 1900-tallet har gay også fått betydningen «homoseksuell».
Gay kan også være en kortform av kvinnenavnene Gaynell og Gaynor, og mannsnavnene Gaylen og Gaylord.
Gaye er en variant av kvinnenavnet Gay, men er også et tyrkisk navn som betyr «mål».


== Utbredelse ==
Gay ble brukt som et etternavn i middelalderen. Navnet var mest populært som fornavn i USA på 1940- og 1950-tallet, men har vært svært lite i bruk fra 1970. Bruken av navnet falt i mange land etter at ordet begynte å bli tolket i betydningen «homoseksuell» på siste halvdel av 1900-tallet.
Tabellen nedenfor gir en detaljert oversikt over populariteten til kvinnenavnet Gay og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Kvinner ===
Gay Kayler (født 1941), australsk sanger
Gay Courter (født 1944), amerikansk forfatter
Gay Caswell (født 1948), canadisk politiker
Gay Search, britisk agronom


=== Menn ===
Gay Bryan (født 1927), amerikansk friidrettsutøver
Gay Talese (født 1932), amerikansk forfatter
Gay Byrne (født 1934), irsk radio- og TV-vert
Gay Hendricks (født 1945), amerikansk forfatter og psykolog


== Referanser ==


== Eksterne lenker ==
(en) Behind the Name: Gay
(en) Think Baby Names: Gay
Ring stasjon

Ring stasjon var en jernbanestasjon på Dovrebanen ved Ring i Ringsaker kommune i Innlandet fylke. Den ble åpnet 1894, 1. september 1965 ble godstrafikken nedlagt og den 22. samme måned ble stasjonen nedgradert til holdeplass, som senere ble nedlagt. 
Rings første stasjonsbygning (tegnet av Paul Due) brant i 1940. Bygning nummer to ble revet i 1981. Godshuset brukes som stasjonsbygning ved Kvitfjell holdeplass. Per 2019 var de fleste synlige rester av stasjonen borte.


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 80–81. ISBN 82-90286-28-7. CS1-vedlikehold: Flere navn: forfatterliste (link)
Dahl, Aasmund, red. (1988). NSBs bygningsregistrering: Hamar distrikt: Eidsvoll-Dombåsbanen. NSB Arkitektkontoret. s. 73–78. 


== Eksterne lenker ==
(no) Ring stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gudbrandsdalsbanen
Ånon Stene

Ånon Stene (født 16. september 1944 i Arendal) er en norsk billedkunstner, bosatt på Rykene i Arendal kommune. Han arbeider i hovedsak med akvarell, tegning, olje, acryl, lino og datakunst.
I ti år gikk Stene i lære hos arendalsmaler Kåre Tveit. Han har også gått i lære hos maler, grafiker og billedhugger Brit Skarheim fra Oslo. 
Ånon Stene deltok i årene 1976 og 1994 på Sørlandsutstillingen. I 1977 deltok han i Unge Kunstneres Samfund (UKS), UKS vårutstilling i 1978 og Telemarksutstillingen i 1982. Han har flere separatutstillinger bak seg, blant annet på Det lille galleri i Kristiansand (1986), Galleri Sør (1988) og Stallen i Froland kommune (1992). I september 2014 hadde han en stor retrospektiv utstilling i regi av Arendal kunstforening på Det Lindvedske hus, der bilder fra flere tiår var stilt ut. Et tema som ofte går igjen i kunsten hans er hoder. Et av disse hodebildene var utstilt på Sørlandsutstillingen i 1994.

Den menneskelige hjernen inspirerer meg. Det ligger mange muligheter i et hode.

Stene har også deltatt i mange gruppe-/kollektivutstillinger, og han deltok i Unge Kunstneres Samfund i 1978. Han står for utsmykning på Munkehaugen kultursenter (1996), og ble innkjøpt av Arendal kommune i 1978 og 1990. Ånon Stene er medlem av Norske billedkunstnere Agder. Han var styremedlem ved Sørlandsutstillingen i 2000.


== Referanser ==
Ringsaker stasjon

Ringsaker stasjon var en jernbanestasjon på Dovrebanen ved Tande i Ringsaker kommune i Innlandet fylke. Den ble åpnet 1894 som Tande stasjon, 1. november 1913 ble fikk den navnet Ringsaker. 1. september 1965 ble godstrafikken nedlagt og den 22. samme måned ble stasjonen nedgradert til holdeplass, som senere ble nedlagt. 


== Litteratur ==
Bjerke, Thor og Holom, Finn (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 80–81. ISBN 82-90286-28-7. CS1-vedlikehold: Flere navn: forfatterliste (link)


== Eksterne lenker ==
(no) Ringsaker stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Gudbrandsdalsbanen
Triplognathus

Triplognathus er en slekt av biller som hører til underfamilien praktskarabider (Rutelinae) i den store familien skarabider (Scarabaeidae). Slekten omfatter bare én kjent art.


== Levevis ==
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, (Rutelinae) MacLeay, 1819
Stammen Anoplognathini MacLeay, 1819
Gruppen Schizognathina Ohaus, 1918 - Australia
Slekten Triplognathus Ohaus, 1904
Triplognathus griseopilosus (Ohaus, 1901)


== Kilder ==
Sjekkliste over Anoplognathini


== Eksterne lenker ==
(en) Triplognathus i Global Biodiversity Information Facility
Dungoorus

Dungoorus er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).


== Levevis ==
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, (Rutelinae) MacLeay, 1819
Stammen Anoplognathini MacLeay, 1819
Gruppen Schizognathina Ohaus, 1918 - Australia
Slekten Dungoorus Carne, 1958
Dungoorus frater Smith, 2007
Dungoorus murrumbullus Carne, 1958


== Kilder ==
Smith A.B.T. (2007) Review of the genus Dungoorus Carne. Australian Entomologist 34(2):43-48
Sjekkliste over Anoplognathini Arkivert 2. juni 2010 hos Wayback Machine.


== Eksterne lenker ==
(en) Dungoorus i Global Biodiversity Information Facility 
Dungoorus – detaljert informasjon på Wikispecies
Exochogenys

Exochogenys er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).


== Utseende ==
En middelsstor (ca. 10 millimeter), avlang skarabide. Hode og pronotum er metallisk grønne, dekkvingene mørkt brunrøde. Scutellum er kledt med gylne hår, undersiden med lange, gylne hår. Dekkvingene har en læraktig overflate og litt uregelmessige lengdefurer.


== Levevis ==
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, (Rutelinae) MacLeay, 1819
Stammen Anoplognathini MacLeay, 1819
Gruppen Schizognathina Ohaus, 1918 - Australia
Slekten Exochogenys Carne, 1958
Exochogenys nigripennis (Blanchard, 1850)


== Kilder ==
Sjekkliste over Anoplognathini Arkivert 2. juni 2010 hos Wayback Machine.


== Eksterne lenker ==
Bilde av typeeksemplaret
(en) Exochogenys i Encyclopedia of Life 
(en) Exochogenys i Global Biodiversity Information Facility
Geniates

Geniates er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).


== Utseende ==
Middelsstore (20-25 millimeter), avlangt-ovale, blanke biller. Disse artene er ofte rødbrune. Antennene har 9 eller 10 ledd.


== Levevis ==
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om natten.
De lever i tåkeskog og løvfellende skog.


== Utbredelse ==
Slekten er utbredt i Sør- og Mellom-Amerika, fra Panama i nord til Brasil i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, Rutelinae MacLeay, 1819
Stammen Geniatini Burmeister, 1844 - 327 arter, Neotropiske
Slekten Geniates Kirby, 1808
Geniates affinis
Geniates balzapambae
Geniates barbatus
Geniates bituberculatus
Geniates bornelli
Geniates castaneus
Geniates clavipalpus
Geniates convexus
Geniates corniger
Geniates cornutus
Geniates cylindricus
Geniates distans
Geniates flaviventris
Geniates fuscescens
Geniates fuscicollis
Geniates impressicollis
Geniates impressifrons
Geniates incertus
Geniates inconstans
Geniates isthmicus
Geniates leptopus
Geniates marginicollis
Geniates multicornis
Geniates octavius
Geniates palliatus
Geniates pallidus
Geniates panamaensis
Geniates punctipennis
Geniates relictus
Geniates rufescens
Geniates rugicollis
Geniates rugosus
Geniates sericeus
Geniates spinolae
Geniates spurius
Geniates subsericeus
Geniates truquii
Geniates werneri
Geniates verticalis


== Kilder ==
Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. [1]
Generic Guide to New World Scarab Beetles - Geniates [2]


== Eksterne lenker ==
Bilde av Geniates bornelli Arkivert 20. januar 2015 hos Wayback Machine.
(en) Geniates i Encyclopedia of Life 
(en) Geniates i Global Biodiversity Information Facility 
(en) Geniates hos NCBI 
Geniates – detaljert informasjon på Wikispecies
Arendal rutebilstasjon

Arendal rutebilstasjon ble innviet i 1962. Rutebilstasjonen lå tidligere på det igjenfylte havneområdet Malmbrygga, midt i Arendal sentrum.
Rutebilstasjonen ble landskjent gjennom humorserien Lille Lørdag med Bård Tufte Johansen og Harald Eia på 1990-tallet. I 2002 ble rutebilstasjonen jevnet med jorden for å gi plass til Arendal rådhus og kulturhus.


== Drift ==
Selskapet Rutebilstasjonen A/S ble stiftet i 1961 av de lokale rutebilselskapene som trafikkerte stasjonen og hadde i oppgave å drifte rutebilekspedisjon.


== Arkivet ==
Arkivet etter Rutebilstasjonen A/S befinner seg på Aust-Agder museum og arkiv i Arendal og består av selskapets møtebøker.


== Eksterne lenker ==
(no) Arkiv etter Arendal rutebilstasjon på Arkivportalen
Llazar Fundo

Llazar Fundo (født 20. mars 1899 i Korçë, død 20. september 1944 i Kukës) var en albansk sosialist, journalist og forfatter.
Han ble født inn i en kjøpmannsfamilie av valakisk herkomst. Etter det franskspråklige gymnaset i Thessaloniki studerte han rettsvitenskap i Paris. Tilbake i Albania ble Fundo involvert i flere kommunistiske organisasjoner, men måtte flykte til Wien etter at Fan Nolis regjering ble styrtet i 1924. I Wien arbeidet han i tilknytning til Komintern, og oppholdt seg en periode i Sovjetunionen. Fundo distanserte seg fra stalinismen, og kom tilbake til Albania i 1938 med sikte på å etablere et sosialdemokratisk parti. I 1941 ble han arrestert av den italienske okkupasjonsmakten og deportert til Ventotene. Etter løslatelsen i 1943 dro han til Kosovo for å slutte seg til den albanske motstandsbevegelsen. I 1944 ble han fanget og anklaget for å være desertør og trotskist av albanske kommunister, som slo ham i hjel.


== Referanser ==
Bolax

Bolax er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).


== Utseende ==
Små til middelsstore, avlange, blanke, mer eller mindre gulbrune skarabider.


== Levevis ==
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.


== Utbredelse ==
Slekten er utbredt i Sør- og Mellom-Amerika, fra Nicaragua i nord til Brasil i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, (Rutelinae) MacLeay, 1819
Stammen Geniatini Burmeister, 1844 - 327 arter, Neotropiske
Slekten Bolax Fischer von Waldheim, 1829
Bolax albopilosa
Bolax andicola
Bolax angulata
Bolax boliviensis
Bolax buckleyi
Bolax campicola
Bolax castaneicollis
Bolax catharinae
Bolax caurana
Bolax costipennis
Bolax cupreoviridis
Bolax disgamia
Bolax flaveola
Bolax flavolineata
Bolax foveolata
Bolax gaudichaudi
Bolax glabripennis
Bolax goyana
Bolax hirtula
Bolax incogitata
Bolax magna
Bolax matogrossensis
Bolax mutabilis
Bolax nigriceps
Bolax oberthuri
Bolax palliata
Bolax phalerata
Bolax pulla
Bolax rutila
Bolax saucia
Bolax sculpticollis
Bolax squamulifera
Bolax sulcicollis
Bolax sulcipennis
Bolax tacoaraphaga
Bolax variolosa
Bolax vauriae
Bolax vittipennis
Bolax zoubkoffi


== Kilder ==
Frey, G. 1976. Bestimmungstabelle der Gattung Bolax Fisch. (Col. Melolonthidae: Rutelinae: Geniatini). Entomologische Arbeiten aus dem Museum G. Frey 27:107- 117.
Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. [1]
Generic Guide to New World Scarab Beetles - Bolax [2]


== Eksterne lenker ==
(en) Bolax i Global Biodiversity Information Facility 
(en) Kategori:Bolax (Scarabaeidae) – bilder, video eller lyd på Wikimedia Commons 
Bolax – detaljert informasjon på Wikispecies
Sandfjordelva

For andre elver med samme navn, se Sandfjordelva (andre betydninger).Sandfjordelva (nordsamisk: Dávatjohka, historisk Davatjåkka) er ei elv i Båtsfjord kommune i Finnmark. Den renner i nordøstlig retning fra Skipskjølen og munner ut i Barentshavet ved Sandfjord, rundt fire kilometer sør for Hamningberg. Elva er 51,3 kilometer lang.


== Elvas løp ==
Elva har sitt utspring på nordøsthellingen av Skipskjølen midt inne på Varangerhalvøyas fjellvidde. Herfra renner elva først mot øst, senere nordøst. Sandfjordelva er uten innsjøer. Den har mange små sideelver, hvorav den største er Orošjohka.
Sandfjordelvas dalføre har en form som er ganske enestående i Norge, idet elva er skåret ned i de flattliggende, løse bergartene i fjellplatået og har en flat og veldrenert dalbunn med et forgreinet elveløp. Den ligner på denne måten enkelte dalfører man kan finne på Spitsbergen, men ikke i Norden for øvrig, utenom Varangerhalvøya.Hele vassdraget er skogløst, men det vokser vierkratt vokser på elveørene på de nederste fem kilometrene. Deltaet ved munningen er en viktig hekkeplass for småvadere og spurvefugl. Selve dalbunnen har en særegen, interessant flora.


== Inngrep og bruk ==
Vassdraget er uten store inngrep. Fv341 krysser vassdraget ved munningen, og det går en grusvei rundt fem kilometer oppover dalen. Det ligger en del hyttebebyggelse i Sandfjord, og et par kraftledninger krysser den nedre delen av vassdraget.


== Vern ==
Vassdraget ble vernet mot kraftutbygging i Verneplan I for vassdrag i 1973, med bakgrunn i de naturvitenskapelige interesser.En stor del av nedbørfeltet inngår i Varangerhalvøya nasjonalpark, og med unntak av hytteområdene langs fylkesveien ved munningen inngår resten i Persfjorden-Syltefjorden landskapsvernområde. Helt nederst ved havet ligger Sandfjordneset naturreservat, som omfatter et område med flyvesand og sanddyner mellom elvemunningen og bukta utenfor.


== Referanser ==
Skisport (tidsskrift)

Skisport (også skrevet SKIsport) er et norsk magasin, og Norges Skiskytterforbunds offisielle magasin. SKIsport har også en samarbeidsavtale med Norges Skiforbund. Per 2015 utkommer magasinet med åtte utgaver i året.
Bladet utgis av forlaget og mediehuset Sportmedia AS/Pan Media Group med hovedkontor i Oslo. Redaktør for SKIsport er Eirik Lund Røer. 
Magasinet definerer sin målgruppe som utøvere, trenere, ledere, aktive og engasjerte foreldre innen skisport. Det inneholder reportasjer fra skimiljøet, hovedsakelig i Norge, med fokus på talenter, breddeaktiviteter, trening, utstyr og ernæring. Bladet presenterer også mye treningsstoff, portretter og terminlister.


== Opplag ==
Bekreftede netto opplagstall fra Mediebedriftenes Landsforening:
2012: 7 321
2013: 8 142
2014: 7 975


== Referanser ==


== Eksterne lenker ==
Offisielt nettsted
Bjønnafurua

Bjønnafurua er et tre i Trollheimen i Meldal, og ble i 2014 målt til å være Norges største furu.
Bjønnafurua ble oppmålt til å være 14,23 m3 av Morten Gåsvand og Lars Inge Harang i 2014.
Morten Gåsvand laget boka «Furukjempene i Trollheimen».
Lars Inge Harang klatrer opp i trærne for å måle rotsystem over bakken, stamme eller stammers og greiners diametre fra to sider, omkretser, lengder, høyde og annet.
Om noen mener en furu burde vært målt kan de gi Morten Gåsvand eller Lars Inge Harang tips om det. Arbeidet fortsetter i uoverskuelig fremtid (2020).


== Kilder ==
NRK: Furujeger fant rekordtre
Evanos

Evanos er en slekt av biller som hører til underfamilien praktskarabider (Rutelinae) i den store familien skarabider (Scarabaeidae). Slekten omfatter bare én kjent art.


== Levevis ==
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om natten.


== Utbredelse ==
Arten lever i Brasil.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Praktskarabider, (Rutelinae) MacLeay, 1819
Stammen Geniatini Burmeister, 1844 - 327 arter, Neotropiske
Slekten Evanos Laporte de Castelnau, 1840
Evanos villatus Laporte de Castelnau, 1840


== Kilder ==
Generic Guide to New World Scarab Beetles - Evanos [1]
Jameson, Mary Liz og Hawkins, Shauna Joy (2005): Synopsis of the genera of Geniatini (Coleoptera: Scarabaeidae: Rutelinae) with an annotated catalog of species. Zootaxa 874: 1-76. [2]


== Eksterne lenker ==
(en) Evanos i Global Biodiversity Information Facility 
Evanos – detaljert informasjon på Wikispecies
Talent Norge

Talent Norge AS er et norsk aksjeselskap som ble stiftet 21. januar 2015. Selskapet eies av staten ved Kulturdepartementet samt Cultiva og Sparebankstiftelsen DNB.Selskapet skal tilby et «talentprogram» for unge kunst- og kulturutøvere etter modell av Olympiatoppen. Programmet er rettet mot unge talenter og dyktige utøvere som ennå ikke har startet opp med en høyere kunstfaglig utdannelse, i tillegg til nyutdannede musikere, dansere, visuelle kunstnere og arkitekter. Selskapet gir ikke direkte økonomisk støtte til individuelle talenter eller kunstnere, men kan støtte «talentklynger» og samarbeidsprosjekter som kan komme enkeltpersoner til gode.


== Se også ==
Kreativt Norge


== Referanser ==


== Eksterne lenker ==
Offisielt nettsted
Nyt Norge

Nyt Norge er en merking for norske matvarer som ble etablert av Stiftelsen Norsk Mat i 2009. Nyt Norges mål er å synliggjøre at produkter er av norsk opprinnelse og gjøre det enkelt for forbrukere å velge norske matprodukter i butikken.
Matprodusenter kan selv søke om å få merke produktene sine med «Nyt Norge» så lenge de oppfyller tre krav som stilles: 

Maten må bestå av norske råvarer
Bonden må ha fulgt norske regler (KSL)
Produktet må være pakket og produsert i NorgeFor kjøtt, melk og egg gjelder 100 % norsk opprinnelse
For sammensatte produkter er det tillatt med inntil 25% ikke-norske ingredienser, som for eksempel salt, ris og sukkerPer 1. januar 2020 var 4300 produkter Nyt Norge-merket.
I november 2014 igangsatte EFTAs overvåkingsorgan undersøkelsessak om merkeordningen Nyt Norge under henvisning til EØS-avtalens artikkel 11 om at «Kvantitative importrestriksjoner og alle tiltak med tilsvarende virkning skal være forbudt mellom avtalepartene». Overvåkningsorganet viste til avgjørelser i EU-domstolen som slår fast at reklameframstøt som kun fremmer omsetning av innenlandske næringsmidler, kan være i strid med dette forbudet, dersom reklamen finansieres av det offentlige. Saken ble løst høsten 2015.NYT NORGE finnes nå på over 4000 matvarer i Norge.


== Referanser ==


== Eksterne lenker ==
www.nytnorge.no
Krav til bruk av Nyt Norge for bedrifter
Sigurimi

Sigurimi, offisielt Drejtoria e Sigurimit të Shtetit (oversatt fra albansk: «Direktoratet for statssikkerhet»), var den nasjonale sikkerhetstjenesten, etterretningstjenesten og det hemmelige politiet i det kommunistiske Albania. Sigurimi ble etablert i 1943 og oppløst ved kommunismens fall i 1991, og ble avløst av etterretningstjenesten SHISH. I midten av 1970-årene hadde Sigurimi rundt 5 000 uniformerte ansatte.


== Referanser ==